hbs_lat sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ro id id tr en es sl id ms tr ms ms ms id en ms id ms ms ms ms id id id es ms id ms sl ms ms ms id ms id id ms id ms id id id ms ms id id id ms id id ms ms id ms id id ms ms ms en en en id id ms id id en id id jv ms id id it es id id en id ms ms ms ms ms ms
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ditulis oleh Helma Hassan Disemak pada 05/12/2019
Fakta Disemak oleh Hello Doktor Medical Panel
Perubahan gaya hidup & rawatan sampingan
Hidrosele ialah pengumpulan cecair di sekitar satu atau kedua-dua testikel. Pengumpulan cecair tersebut tidak menyakitkan, tetapi boleh menyebabkan kawasan skrotal atau groin membengkak. Bengkak ini hanya menyebabkan ketidakselesaan tetapi tidak berbahaya.
Kebanyakan hidrosele dikesan sewaktu kelahiran. Antara 1 hingga 2 peratus bayi yang baru lahir mempunyai hidrosele. Hidrosele dalam lelaki dewasa pula kebiasaannya berlaku pada usia 40 tahun ke atas. Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.
Hidrosele selalunya tidak menyebabkan sebarang simptom tetapi anda mungkin menyedari bengkak pada skrotum.
Dalam keadaan tertentu simptom seperti kesakitan, bengkak, atau kemerahan pada skrotum atau kesakitan pada pangkal zakar mungkin berlaku. Hidrosele mungkin berlaku pada satu atau kedua-dua belah testikel.
Jika anda mempunyai sebarang kemusykilan tentang sebarang simptom, sila hubungi doktor anda.
Bila saya harus berjumpa doktor?
Anda perlu menghubungi doktor jika:
Anda atau anak anda mengalami bengkak skrotum. Diagnosis penting untuk menolak punca lain yang mungkin memerlukan rawatan.
Hidrosele bayi anda tidak hilang selepas setahun.
Anda atau anak anda mengalami kesakitan atau bengkak secara tiba-tiba yang teruk pada skrotum terutamanya dalam masa beberapa jam selepas berlaku kecederaan pada skrotum. Ini adalah situasi kecemasan.
Hidrosele mungkin berlaku tanpa sebab yang jelas. Dalam bayi yang baru lahir, ia mungkin berlaku disebabkan pembukaan antara perut dan skrotum. Pembukaan tersebut biasanya akan tertutup sebelum kelahiran atau tidak lama selepas itu.
Pada orang dewasa, hidrosele sering berlaku disebabkan kecederaan atau pembedahan ke kawasan skrotum atau groin. Dalam sesetengah kes, jangkitan atau keradangan epididimis atau testikel juga boleh menyebabkan pengumpulan cecair. Dalam kes yang jarang berlaku, hidrosele mungkin berlaku dengan kanser testis atau buah pinggang. Hidrosele ini boleh berlaku tanpa mengira usia tetapi kebiasaannya pada lelaki berusia lebih daripada 40 tahun.
Apakah yang meningkatkan risiko saya kepada Hidrosele?
Faktor risiko kejadian hidrosele termasuklah:
Bayi yang dilahirkan pramatang mempunyai risiko yang lebih tinggi mengalami hidrosele;
Jangkitan, termasuklah jangkitan seksual (STI);
Lelaki berusia 40 tahun ke atas
Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.
Bagaimana pesakit Hidrosele didiagnosis?
Doktor akan bermula dengan pemeriksaan fizikal, termasuklah:
Memeriksa rasa sakit apabila disentuh atau tanda-tanda skrotum membesar.
Menekan perut dan skrotum untuk memeriksa kewujudan hernia inguinal.
Melakukan ujian transillumination untuk memeriksa pembentukan cecair.
Selepas itu, doktor anda mungkin akan mengesyorkan beberapa ujian lanjut untuk mengesahkan diagnosis:
Ujian darah dan air kencing untuk menentukan jika anda mempunyai jangkitan, seperti epididimitis
Ultrabunyi untuk meolak kemungkinan hernia, tumor testis atau punca lain skrotum bengkak.
Bagaimana pesakit Hidrosele dirawat?
Bagi bayi lelaki, hidrosele akan hilang sendiri sebaik sahaja bayi membesar kebiasaannya dalam masa setahun. Sekiranya ia bertahan lebih lama, kanak-kanak tersebut perlu menjalani pembedahan.
Bagi lelaki dewasa, hidrosele akan hilang apabila puncanya dirawat dan boleh mengambil masa sehingga enam bulan untuk sembuh. Sama seperti pada kanak-kanak, jika hidrosele tidak berkurang atau membesar hingga menimbulkan ketidakselesaan atau kecacatan, maka ia mungkin perlu dibuang melalui pembedahan.
Pembedahan akan menangani pengumpulan cecair tersebut dengan menutup pembukaan antara skrotum dan abdomen untuk mencegah pengumpulan lebih lanjut serta mengeluarkannya dari skrotum dengan jarum suntikan. Sekiranya keadaan tidak membolehkan anda menjalani pembedahan, saliran (drainage) dapat menyelesaikan masalah hidrosele. Walau bagaimanapun, terdapat risiko hidrosele berulang bagi rawatan ini. Anda mungkin memerlukan skleroterapi – suntikan bahan untuk menghentikan pengembalian hidrosele setelah saliran dilakukan.
Sekiranya anda mempunyai sebarang soalan, sila berjumpa dengan doktor anda untuk memahami dengan lebih baik penyelesaian terbaik untuk anda atau anak anda.
Perubahan gaya hidup & rawatan sampingan
Apakah perubahan gaya hidup dan rawatan sampingan yang boleh saya ambil untuk menangani Hidrosele?
Perubahan gaya hidup dan rawatan sampingan berikut mungkin dapat membantu anda menangani hidrosele:
Dapatkan ubat tahan sakit daripada doktor jika terdapat rasa sakit selepas rawatan.
Elakkan aktiviti seperti mengayuh basikal selama sekurang-kurangnya tiga minggu.
Dapatkan rehat yang mencukupi selama seminggu selepas pembedahan.
Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.
Hello Health Group tidak menawarkan nasihat perubatan, diagnosis atau rawatan.
Hydrocele. http://www.mayoclinic.org/diseases-conditions/hydrocele/basics/definition/con-20024139. Accessed August 12, 2016.
Hydrocele – Topic overview. http://www.webmd.com/parenting/baby/tc/hydrocele-topic-overview. Accessed August 12, 2016.
Hydrocele. https://medlineplus.gov/ency/article/000518.htm. Accessed August 12, 2016.
Usah Khuatir, Rupanya Ini Punca Zakar Tegang Meskipun Tanpa Rangsangan!
Air Ketum Boleh Tingkatkan Tenaga Batin Lelaki? Ini Info Penting Untuk Anda!
Ditulis oleh Helma Hassan Disemak pada 05/12/2019
Fakta Disemak oleh Hello Doktor Medical Panel
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.